open-index/open-wikipedia-markdown huggingface dataset:
Extrauterina (album)

**Extrauterina** je album skupine Atomsko sklonište objavljen 1981. godine.

## Popis pjesama
#Smanji gas 
#Extrauterina 
#Dok se tijelo tvoje vidi 
#Bogovima si nabijala rogove 
#Ne daj sina za mušku drolju 
#Olujni mornar 
#Do ponoći - od ponoći 
#Još mirišeš na pelene
#Moramo zamoliti prolaznike 
#Netko dobar netko zao

## Članovi grupe
*Sergio Blažić, vokalni solist
*Dragan Gužvan, gitara
*Zdravko Širola, bubnjevi
*Bruno Langer, bas, vokal

## Suradnici
*Ivo Umek, gost na klavijaturama
*John Etchells, producent i snimatelj
Criminal tango

**Criminal tango** je sedmi studijski album pulskog rock sastava Atomsko sklonište.

Snimljen je 1990. s novom postavom. Promocija albuma bila je na Avala festu a u novoj postavi su bubnjar Nikola Duraković i gitarist Ranko Svorcan. Langer je već ranije preuzeo ulogu vokala. U snimanju albuma sudjelovao je član grupe iz ranih dana, Paul Bilandžić. Na albumu se nalazi Tajna, pjesma posvećena Đoseru, a na kojoj gostuje saksofonist Berislav Jurišić. Fotografije za omot albuma Criminal Tango koje je radio Tone Stojko prikazuju Alfreda Hitchcocka kako davi samog sebe.

## Popis pjesama
#Johnny II 
#Cocaine Baby 
#Ljubavna mašina 
#Žar ptica 
#Teško je biti anđeo 
#Tajna 
#Ne računaj na mene 
#Kineski bicikl 
#Nikad više

## Izvori
This Spaceship

**This Spaceship** je drugi album pulske rock skupine Atomsko sklonište izdan za inozemno tržište.

U ljeto 1986. godine Langer i Gužvan odlaze na Floridu kako bi pripremili novi album na engleskom jeziku, no u međuvremenu im stiže loša vijest da je Sergio Blažić umro u pulskoj bolnici 18. siječnja 1987. 
Gužvan i Langer nastavljaju rad na albumu This Spaceship na kojem se nalazi 8 starih pjesama s novim aranžmanima. Jedino su dvije pjesme nove, mada su i za njih iskorištene neke teme i gitarski rifovi iz starijih pjesama. Taj album nije imao uspjeha ni kod nas ni u inozemstvu. Njime, možemo reći, završava legendarni desetogodišnji period grupe.

## Popis pjesama
#Space Generation (3:49)
#Believe Me (3:45)
#Night After Night (3:55)
#Learned How To Listen (4:03)
#1945 - 1995 (4:30)
#We Are The Generation (3:42)
#Flying (3:53)
#Together (3:10)
#Nothing Left To Show (3:20)
#This Spaceship (4:45)

## Izvori
East Europe Man

**East Europe Man** je treći album pulskog rock sastava Atomsko sklonište izdan za inozemno tržište.

Album je izdan 1992. godine za floridsku izdavačku kuću East Europe Records. Sadrži većinu pjesama s albuma This Spaceship i dvije pjesme na hrvatskom jeziku sa Criminal Tanga. Album započinje pjesmom Chinese Bike kojom su Atomci ušli na američku listu Top 100 i time postigli ono što nikome prije s ovih prostora nije pošlo za rukom.

## Popis pjesama
#Chinese Bike
#Believe Me
#Together
#This Spaceship
#Night After Night
#I Learned How To Listen
#1945-1995
#Flying
#Nothing Left To Show
#We Are The Generation
#Cocaine Baby (Original)
#Tajna (Secret) (Original)
#Together II
#Believe Me II
#Automated Man

## Izvori
Atomska trilogija

**Atomska trilogija** je prvi live album pulskog rock sastava Atomsko sklonište.

Nakon tri izdana albuma, Atomci su se odlučili na snimanje albuma uživo. Album je izdan u jesen 1980. godine. Iako je prvotna ideja bila da se album snimi u pulskoj areni, odustalo se od toga te je album ipak snimljen u bivšem Domu JNA, a danas poznatom kao Dom hrvatskih branitelja. Svirali su dvije noći jer su se bojali da ne pogriješe, no sve je bilo savršeno odrađeno još prve večeri. Album su prikladno nazvali Atomska trilogija, a materijal su skupili s dva prethodna koncerta. Unutarnji omot obiljue crno-bijelim fotografijama.

## Popis pjesama
#U vremenu horoskopa (4:15)
#Gazi opet čizma (3:30)
#Čedna gradska lica (3:00)
#Generacija sretnika (2:45)
#Ne cvikaj generacijo (4:00)
#Tko će tad na zgarištu reći (2:55)
#Kinematograf našeg djetinjstva (4:20)
#Pomorac sam majko (3:00)
#Bez kaputa (4:00)
#Na kraju stoljeća (2:50)

## Izvođači
*Bas, vokali - Bruno Langer
*Bubnjevi - Saša Dadić
*Gitara, vokali - Dragan Gužvan
*Vokal - Sergio Blažić

## Izvori
1976. – 1986.

**1976. – 1986.** je kompilacijski album pulskog rock sastava Atomsko sklonište koji izašao 1995.

## Popis pjesama
# Pomorac sam majko (3:07)
# Ne cvikaj generacijo (6:27)
# Umro je najveći mrav (4:12)
# Pakleni vozači (3:15)
# Djevojka broj 8 (3:20)
# Bez kaputa (3:27)
# U vremenu horoskopa (3:52)
# Da li je dozvoljeno razgledavanje vašeg vrta (4:27)
# Extrauterina (3:28)
# Dok se tijelo tvoje vidi (3:45)
# Olujni mornar (3:54)
# Treba imat dušu (4:08)
# Rahela	(4:12)
# Johnny	(3:30)
# Žuti kišobran (2:36)
# Kraljica cigana (4:02)
# Mutna rijeka (6:00)
# Ljubomora (4:26)
'76 – '86 Kolekcija hitova Vol.2

**'76 - '86 Kolekcija hitova Vol.2** je kompilacijski album pulskog rock sastava Atomsko sklonište koji izašao 1997.

## Popis pjesama
# Tko će tad na zgarištu reći
# Na kraju stoljeća
# Želja za željom
# Smanji gas
# Zvao sam i miliciju
# Da li je dozvoljeno razgledavanje vašeg vrta
# Od ponoći do ponoći
# Posljednji let Boinga 707
# Oni što dolaze za nama
# Generacija sretnika
# Bogovima si nabijala rogove
# Saznao sam dijagnozu
# Čedna gradska lica
# Netko dobar, netko zao
# Infarkt (Na kraju stoljeca)
# Gazi opet čizma
# Nek vam je sa srećom
Space Generation

**Space Generation** je album pulskog rock sastava Atomsko sklonište izdan za inozemno tržište.

Uspjeh Mentalne higijene je ohrabrio Atomce te su krenuli u inozemstvo. Na Floridi su snimili album Space Generation kojeg su objavili 1983. Na albumu se nalazi 9 pjesama i to uglavnom s poslijedja dva albuma. Pjesme su otpjevane na engleskom jeziku. Kad su se vratili iz inozemstva i nastavili “domaću” turneju, nastupi su im bili predstavljani kao Povratak iz Amerike.

## Popis pjesama
#Space Generation
#If I Could
#The Best Part of Me
#1983 (200 Years Ago)
#A New World
#State of Mind
#Night Launch
#From Midnight to Midnight
#This Spaceship

## Izvori
Jednom u životu

**Jednom u životu** je live album pulskog rock sastava Atomsko sklonište.

Album je snimljen u proljeće 1985. godine. Za njega su korištene snimke sad već tradicionalnog rujanskog koncerta na Tašmajdanu (Beograd). Na tom se albumu po posljednji put pojavljuje Sergio Blažić.

## Popis pjesama
#Olujni mornar
#Oni što dolaze za nama
#Pakleni vozači
#Kraljica Cigana
#Žuti kišobran
#Treba imat' dušu
#Djevojka Broj 8

## Izvori
Viva la Pola!

**Viva la Pola!** je međunarodni glazbeni festival koji se održava tokom ljeta u Puli.

## Povijest festivala

Prvo izdanje festivala održano je 2004. Na njemu nasupaju razni hrvatski te strani glazbenici, različitih glazbenih žanrova, poput rocka, punka, metala, crossovera, industriala, gothica, hip-hopa, funkya, elektronike te dub reggaea. Uz već afirmirane izvođače, nastupaju i oni nešto manje poznati.

Također se u sklopu festivala predstavljaju audio-video uratci, autori, publikacije vezane uz urbanu glazbenu scenu, kulturu, te ostali sadržaji.

U dosadašnjih osam izdanja nastupalo je preko 100 izvođača iz čak 10 europskih država. (Hrvatske, Slovenije, BiH, Srbije, Makedonije, Italije, Austrije, Francuske, Velike Britanije i Finske). Od poznatih izvođača nastupali su The Vibrators, The Toy Dolls, Anti-Nowhere League, The 69 Eyes, Peter & The Test Tube Babies, Disciplin A Kitschme, KUD Idijoti, Mizar, Dubioza kolektiv, Six Pack, Atheist Rap, Overflow, Oružjem Protivu Otmičara, Antitodor, Popeye i drugi.

Festival se svake godine održava u klubu Uljanik, osim 2007. kada je održan na Monumentima unutar bivšeg vojnog kompleksa Katarina. Mnogi ocjenjuju Viva la Polu! iznimno kvalitetnim festivalom, te je postao prepoznatljiv znak Pule.

## Vanjske veze
*MySpace stranica
Seasplash

**Seasplash** je međunarodni glazbeni festival koji se održava u srpnju u Puli, te na njemu sviraju reggae, dub, ska, trance, d'n'b i ostali glazbenici.

Prvi Seasplash festival održan je 2003. u tvrđavi Punta Kristo u Štinjanu. Na istoj lokaciji održan je i iduće godine, 2005. na Marsovom polju, a od 2006. održava se na Monumentima. U krugu održavanja koncerta organizirano je besplatno kampiranje. Između ostalih, na festivalu su nastupali britanski Zion Train i Vibronics, francuski Djin, The Steppers i Brain Damage, slovenski Moveknowledgment i Dubzilla, bosanskohercegovački Dubioza kolektiv, a od hrvatskih glazbenika ST!llness, Edo Maajka i drugi.

## Vanjske veze
*Official website
Antifa fest

**Antifa fest** glazbeno-edukativna je manifestacija koja se od 2004. godine održava u Puli u Kulturnom centru Karlo Rojc.

Antifa je krenuo kao projekt u jesen 2004. nakon što su građani Pule bili izloženi kontinuiranim napadima lokalnih neonacističkih i nacionalističkih skupina, a koji su kulminirali pokušajem ubojstva dvoje mladića od strane pripadnika Blood & Honour pokreta. Kao reakcija na taj događaj, organiziran je mirovni mimohod središtem grada od strane saveza udruga okupljenih u Kulturnom centru Karlo Rojc pod sloganom "Ne nasilju - ne fašizmu!"

Prvi festival održan je 25. prosinca 2004., u organizaciji diy platforme Novo Istarsko Podzemlje i najstarijeg živućeg underground punk/hc aktivističkog kolektiva u Hrvatskoj, Monteparadisa.

Festival kritizira neonacizam, fašizam, diskriminacija i predrasude, a osim koncerata, održavaju se predavanja, video projekcije, debate i izložbe.

## Vanjske veze
*Službena stranica
Fort Valmarin

**Fort Valmarin** (bivši **Fort Bradamante**) velika je obalna utvrda koja se prostire na 1500 četvornih metara, a ima četiri topničke bitnice od kojih jedna gleda na cijelu Istru. Oko tvrđave nalazi se veliki jarak, a oko jarka je visoka ograda. Sva su vrata zatvorena. Tvrđava je dobro očuvana. U prostorima utvrde se nalazi skladište starih Uljanikovih strojeva. Jarak vodi do dvorišta utvrde, a stubama se dolazi do krova. S krova se vidi cijela Pula, Učka i pola Istre. Tvrđava je nevjerojatno golema. Na krovu se nalazi visoka trava, dimnjaci, a jedan dio krova ima i neke znakove po sebi.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Maximilian

**Fort Maximilian** bila je jedna od pulskih fortifikacija. Nalazila se na području današnjeg kamenoloma Maxa. Nažalost, utvrda danas nije sačuvana.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Ovine

**Fort Ovine** utvrdna je kula koja se nalazi u blizini kupališta Valovina (tal. *val* uvala, *ovine* ovčji) koja je često klasificirana kao baterija, no ta je informacija netočna. Pogled s krova je zapanjujuć. Utvrda se nalazi u blizini napuštenog kampa Valovine gdje se danas može naći mnoštvo šetača i prolaznika, tako da je utvrda kao i njeni tuneli i bunkeri dobro istražena.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Munida

**Fort Munide** (**Fort Monte Munide**) utvrdna je kula koja se smjestila na štinjanskom brdu Žunac. Ovo je jedna od najmanjih pulskih fortifikacija, a u javnosti nije previše poznata. Razlog je taj da se nalazi duboko u šumi, a ruta do tvrđave nije laka za svladati. Polovica utvrde je razrušena od 1944. kad je utvrda bombardirana. Utvrda je jako opasna jer je u vrlo lošem stanju i jer postoji opasnost da se zidovi sami od sebe sruše.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula

## Vanjske veze
* fotografija Fort Munide
San Giovanni (Pula)

**San Giovanni** topnička je obalna bitnica koja je štitila Fort Verudellu. Šezdesetih godina 20. stoljeća služila je kao ugostiteljski objekt, no poslije je korišten u druge svrhe. Danas se u topničkoj bitnici nalaze zabavni sadržaji (restoran, kafić, disko).

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Zonchi

**Fort Zonchi** utvrdna je kula u Štinjanu. Bila je važna u štićenju Pulske luke u Prvom svjetskom ratu. Unutra se nalazilo skladište goriva br. 8.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Monte Zaro

**Fort Monte Zaro** bila je utvrdna kula koja se nalazila na pulskom brežuljku Monte Zaro. Bila je polukružnog oblika, a izgrađena je 1857. godine. Nije poznato zbog čega se nije sačuvala i kad je uništena - no najvjerojatnije ju je nagrizao zub vremena ili neka bitka pa su je odlučili srušiti kako ne bi bila opasna za građane.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Musil

**Fort Mussil** je utvrda na istoimenom pulskom poluotoku koji je do prije tri godine još bio zatvoren za javnost. Tamo je bilo sjedište vojske. Poluotok krase dvije velike tvrđave, od kojih je jedna Fort Mussil. Fort Mussil je obalna kružna utvrda sa velikom kulom i kružnim krovom. Okružuje ju jarak, a jarak okružuje više slojeva novoizgrađenih zidova. U tvrđavu se ulazi kroz zasebni dio koji nije usko povezan s njom. Na dane otvorenog Muzila tvrđavu se može posjetiti. Pod zaštitom je MORH-a, koji je, naravno, odobrio posjete.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort San Daniele

**Fort San Daniele** jedna je od obalnih utvrda Austrougarske Monarhije. Nalazi se u nekadašnjem austrougarskom rehabilitacijskom prostoru Kaiserwaldu. Za vrijeme Domovinskog rata Republika Hrvatska koristila je ovu utvrdu za skladište oružja i kao vojno područje. Iako je danas zabranjen pristup i fotografiranje cijeli je sustav nažalost u propadanju.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Tegetthoff

**Fort Tegetthoff ** (bivši **Fort Brioni**) velika je kružna utvrdna kula koja se smjestila na središtu otoka Brijuni. Razgledavanje utvrde nije dopušteno, jer je ona i njezin teren i danas pod vojskom.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Peneda

**Fort Peneda** velika je utvrdna kula koja se nalazi na jugu Velog Brijuna. Nije otvorena za javnost.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Povijesni centar Pule

**Povijesni centar Pule** ili **Stari grad Pula** čini zaštićenu urbanističku cjelinu koja obuhvaća najjužu gradsku jezgru Pule, tj. područje centralnog gradskog brežuljka Kaštela. Granice povijesnoga centra podudaraju se s granicama grada do sredine 19. stoljeća i obuhvaćaju područje unutar nekadašnjih gradskih bedema. U Registru spomenika kulture područje obuhvata nešto je šire i obuhvaća prostor omeđen sljedećim ulicama: Rivom, Flaciusovom, Dobrilinom i Laginjinom ulicom, Portaratom, Giardinima, Istarskom ulicom, Nimfejom, Flavijevskom ulicom, te Ulicom starih statuta. Ova zaštićena urbanistička cjelina grada Pule obuhvaća zaštićenu povijesnu jezgru Pule i zonu zaštite oko Amfiteatra (omeđena Scalierovom ulicom, Ozad Arene i Faverijskom ulicom). Ovo područje administrativno pripada najvećim dijelom mjesnom odboru Starom gradu, čiji je opseg nešto veći, i Areni.

Povijesni centar Pule sadrži tri tisuće godina neprekinutu povijest čovjekova naseljavanja ovog prostora. Na relativno malome prostoru moguće je doživjeti čitavu prošlost od najstarijih prapovijesnih slojeva koji ocrtavaju obrise prve histarske gradine oko Kaštela, preko sačuvanih mnogih antičkih spomenika, ali i jedinstvenog antičkog rastera ulica, zatim bizantske i franačke ostavštine, perioda slobodne komune, akvilejskog patronata, nekoliko stoljeća dugog mletačkog utjecaja, te burnih posljednjih dvjestotinjak godina kada su se nakon pada Mletačke Republike smjenjivale vlasti Carevine Austrije, Napoleonove Francuske, ponovo Austrije, pa Kraljevine Italije, kratkotrajnog njemačkog perioda, zatim Jugoslavije i konačno Hrvatske. Tragovi svih vlasti koje su kroz povijest vladale ovim prostorom zrcale se i u povijesnom centru Pule.

## Znamenitosti
### Antički period
*Herkulova vrata
*Dvojna vrata
*Malo rimsko kazalište
*Forum s kompleksom hramova (Augustov hram sačuvan u izvornom obliku)
*Slavoluk Sergijevaca
*gradski bedemi
*mozaik Kažnjavanje Dirke
*Katedrala

### Bizantski period
*kapela svete Marije Formoze

### Mletački period
*samostan i crkva sv. Franje u Puli
*Komunalna palača
*Kaštel
*pravoslavna crkva sv. Nikole

### Austrijski period
*Pomorski arsenal
*Stožerna zgrada (Komanda)
*podzemni tuneli
*Giardini
*Portarata
*Riva

### Talijanski period
*Palača pošte

### Njemački period
*Park grada Graza

### Jugoslavenski period
*Telefonsko-telegrafski centar

## Reference

## Povezano
*Povijest Pule
Frontalni udar

**Frontalni udar** je punk rock bend iz Pule.

## Historija

Bend postoji od 1989. godine. Čini ga grupa ljudi koji su prvenstveno prijatelji iz osnovne škole koji su imali iste poglede na svijet, isti glazbeni ukus i način življenja. Bend postoji još uvijek radi svojih članova, nema kontinuirani rad, ali se još uvijek trudi biti na sceni. Do danas se u sastavu promijenio samo jedan član, umjesto Masima (do 1990.) na solo gitaru (od 1996. ) dolazi Igor. Članovi su dio Monteparadiso ekipe od samog početka. Bend se rasformirao tokom 2010. godine rasipanjem članova. Pjesme namjenjene za novi album Frontalnog udara, Igor i Wolgy sviraju u novom bendu Pokret otpora 

## Sastav
* Marinko Matozan Mare - vokal
* Wolfgang Ereš - gitara
* Igor Stanković - solo gitara
* Zoran Kostić Zoki - bas gitara
* Ivan Šestan Đi - bubanj

### Albumi
* "Junak našeg doba" 1993. - garažni DIY album s 13 pjesama, snimljen u podrumu kod Wolgya, samoizdan za Monteparadiso (MPT003) 
* "Podanik opake naravi" 1995. - garažni DIY album s 11 pjesama, snimljen u podrumu kod Wolgya, samoizdan za Monteparadiso (MPT013)
* "Dobio si što si dobio" 1998. – studijski album s 14 pjesama, snimljen u studiju „Ear“ u Štinjanu kod Čotke, samoizdan za Monteparadiso, reizdan za „Riot production“ i „Monteparadiso Netlabel“ 
* "Kapitalizam mrzi me" 2006. – studijski album s 13 pjesama, snimljen u studiju „Črni brek“ u Medulinu s Ivo Lorencinom, izdan za „Monteparadiso Netlabel“ 

### Značajnije kompilacije
* Fecal Attack vol 1. Kompilacija - Fecal Forces prod. 
* Fighting for life Kompilacija - Fight back 001 
* Prvi Korak Kompilacija - M/F Scum 003 
* Return to Eden Kompilacija - Ill in the head 
* Monte Paradiso LIVE! Kompilacija 1993 - MP tape 002 
* Monte Paradiso Kompilacija 1997. - MP LP 001

## Koncerti
Održali mnoštvo koncerata, za izdvojiti su oni na Monteparadiso festivalima, Mochwari´, Kocki ...

## Napomene

## Vanjske veze
* Frontalni udar - službena stranica
* Myspace
* Frontalni Udar na Monteparadiso Netlabelu 

### Video
* Na slobodi
* Svaki put kada gubim
* Tama
* Beživotno tijelo
* AAM
Pulska biskupija

**Pulska biskupija** je povijesna biskupija u Istri utemeljena u 6. stoljeću. Zaštitnik biskupije je sv. Toma Apostol čiji se spomendan obilježava 3. srpnja. Danas pulska biskupija zajedno s porečkom čine sjedinjenu biskupiju porečko-pulsku. Kako su pri sjedinjenju obje biskupije ostale ravnopravne, tako danas postoje dvije konkatedrale, u Puli i Poreču. Pulska katedrala posvećena je Uznesenju BDM u Nebo. Obljetnica posvete crkve (*dies dedicationis ecclesiae*) slavi se 12. rujna. Katedralni kaptol sv. Tome broji 5 kanonika.

Pulsku biskupiju čine sljedeći dekanati: pulski (18 župa), vodnjanski (8 župa) i dio labinskog dekanata (10 od 16 župa: Labin Donji, Labin Gornji, Labin Marcinlica, Plomin, Rabac, Raša, Skitača, Diminići-Sv. Lovreč, Sveti Martin i Sveta Nedelja).

## Historija

Pulska je biskupija nešto mlađa od porečke, ali je i ona dala svog prvog mučenika sv. Germana 284. godine za vrijeme Numerijanova ili Dioklecijanova progonstva. Prva pulska bazilika nepobitno svjedoči da je u Puli postojao biskup kao i paralelne ranokršćanske bazilike iz 5. stoljeća u Nezakciju, iako se prvi poznati biskup spominje 510. godine. Biskupija se ispočetka poklapala s granicama pulskog agera koji se uz istočnu obalu Istre protezao do rijeke Raše. Mutvoran i Barban smatraju se najstarijim sjedištima zbornih kaptola u biskupiji (8. st.), a Vodnjan se odvojio od Pule 1212. godine. Godine 1028. pulskoj su biskupiji pripali labinski i riječki arhiđakonat. Državna je austrijsko-mletačka granica razdjeljivala pulsku biskupiju. Ta je granica zadavala teške povremene brige biskupima kojima su carski dekreti zabranjivali vršenje jurisdikcije u austrijskom dijelu. Kad je spor oko biskupijske granice bio riješen na razini susjednih država, papa Pio VI. oduzeo je 1788. iz labinskog arhiđakonata tršćanski dekanat i riječki arhiđakonat osim Rijeke pripojivši ih novoosnovanoj biskupiji sa sjedištem u Gradiški (Gradisca) do 1791. i dalje tršćanskoj biskupiji. Rijeka je tada pripala modruškoj biskupiji.

Papinskom bulom (*[[Locum Beati Petri]]*) Lava XII. objavljenoj 30. lipnja 1828. godine, pulska biskupija sjedinjena je s porečkom biskupijom u jedinstvenu biskupiju.

Granice biskupija u Istri nisu se mijenjale više od 6 stoljeća. Ustalile su se negdje u 12. stoljeću (možda ranije) i neizmijenjene ostale do godine 1788. bez obzira na podjelu Istre na austrijski i mletački dio te na promjene granica između Austrije i Venecije (odnosno bez obzira na feudalnu pripadnost pojedinih krajeva).

Biskupiji pulskoj (Venecija) pripadale su: Puljština (dekanati Pula i Vodnjan) i Labinština - u mletačkom dijelu; danas pripada pulskoj biskupiji.

## Povezano
* Popis pulskih biskupa
Šijanska šuma

**Šijanska šuma** (tal. *Bosco Siana*) park šuma koja se nalazi svega 2 kilometra od strogog centra grada Pule. Ispresijecana je uskim vijugavim puteljcima. Površina park šume Šijana iznosi 152,13 ha, a karakteristični su uneseni elementi listača i četinjača. Pojedine vrste zbog svoje impozantnosti ili raritetnosti, npr. primjerci hrasta plutnjaka (*Quercus suber*), hrasta medunca (*Quercus pubescens*) te brucijskog bora (*Pinus brutia*) predstavljaju posebnu vrijednost. U dosadašnjim detaljnim istraživanjima park šuma Šijana opisuje se kao zajednica hrasta medunca i bijelog graba, a neposredna blizina morske obale, s vegetacijskim područjem hrasta crnike, razlog je što se na toplijim položajima u šumi češće pojavljuje crnika.

Uz Šijansku šumu vezuje se priča kako su na Veliki petak 1271. godine članove imućne i ugledne pulske obitelji Castropola ubili urotnici. Vjerni sluga uspio je spasiti samo muško dijete i smjestiti ga u franjevački samostan, gdje je i odraslo. Kasnije je, u znak zahvalnosti, Šijanu poklonio tom samostanu. Godine 1860. upravu nad šumom preuzima ratna mornarica.

Početkom 20. stoljeća nazivala se **Carskom šumom** (*Kaiserwald*), kada je služila za odmor i rekreaciju austrougarske vojske i gospode. Brojni izletnici dolaze u šumu raznim prijevoznim sredstvima: kočijama, automobilima, biciklima pa se već tada ističe potreba za njezinim uređenjem i povezivanjem tramvajskom prugom s centrom.

## Izvori
Eksplozija na Vergaroli

**Eksplozija na [[Vergarola|Vergaroli]]** (tal. Vergarolla) dogodila se 18. kolovoza 1946. kada je 28 ogromnih podvodnih mina koje su sadržavale 9 tona eksploziva eksplodiralo u vodama prepune plaže na Vergaroli u Puli (danas u Hrvatskoj).

Mine koje su zaostale u zaljevu eksplodirale su približno u 14 sata 18. kolovoza 1946. uzrokujući pogibiju 116 i ranjavanje 216 ljudi. Većina žrtava bili su kupači koji su pohađali godišnji ljetni događaj nazvan "*Coppa Scarioni*".

Podaci se razlikuju o naravi eksplodiranih mina. Neki govore da su mine, koje su se nalazile u zaljevu, postavili Talijani prilikom povlačenja 1943. godine prethodno ih deaktiviravši, dok neki govore da su ih postavile savezničke okupacijske snage. Treće mišljenje zastupaju neki nacionalistički elementi u Italiji koji tvrde da je eksplozija ustvari bila diverzija Titovih partizana kako bi se ubrzao istarski egzodus.

U nedavno objavljenom članku u tršćanskom listu "Il Piccolo" prvi put je izneseno ime navodno odgovornog za smrt i ranjavanje 332 osobe na pulskoj plaži 18. kolovoza 1946. godine. Po pisanju "Il Piccola", koje prenosi pulski dnevnik "Glas Istre", u tajnom dokumentu pod nazivom *"Sabotage in Pola"* iz 19. prosinca 1946. godine Englezi donose pojedinosti o djelovanju Riječanina Giuseppea Kovacicha, pripadnika Ozne, kojeg talijanske obavještajne službe terete da je namjestio eksploziju koja je prouzročila pokolj na plaži u Vergaroli.

No, na članak je ubrzo reagirao Puljanin Benedetto Buich (rođen 1927.), svjedok tragedije na pulskom kupalištu, koji je potvrdio da je "na grobnici na pulskom gradskom groblju ime čovjeka koji je digao Vergarolu u zrak. Tada su stradali i njegova žena, dijete, brat i kunjada."  Buich govori kako je ta osoba, kojoj nije htio navesti ime, cijelo vrijeme govorila kako će sve dignuti u zrak i da će njegova obitelj biti tada s njim. Osim toga, Buich je opovrgnuo brojke poginulih i ranjenih ljudi. On tvrdi da je poginulo 62 ljudi, koliko navodi i tadašnji list *[[Arena di Pola]]* u kojem su navedena imena i adrese poginulih. Od 62 poginulih, njih 25 nije se moglo identificirati. Šesnaest osoba je zadržano u bolnici, a devet ih je odmah pušteno kućama.

Buich opisuje i način zbrinjavanja stradalih: "Stigli su veliki saveznički vojni kamioni i prva pomoć. Došli su i vatrogasci: razbili su velika željezna ulazna vrata koja su bila zatvorena lancima i lokotom - kupači su ulazili na plažu kroz rupu. Mrtvi su odvezeni u gradsku mrtvačnicu, a potom su poredani ispod stabala jer u mrtvačnicu svi nisu mogli stati. Dan nakon tragedije doneseni su sanduci. Svako prepoznato tijelo stavljeno je u poseban sanduk. Neprepoznate žrtve pokopane su u zajedničkom sanduku. Na Mornaričkom groblju sahranjeno je 25 neprepoznatih i još sedam prepoznatih, a na civilnom, na Monte Ghiru, 29 prepoznatih žrtava (...)."

## Napomene
Gimnazija Pula

**Gimnazija Pula** mješovita je srednjoškolska ustanova u Puli. Smještena je u zgradi sa Strukovnom i Industrijsko-obrtničkom školom, broji oko 800 učenika te zapošljava oko 70 nastavnika. Sastoji od tri programa: opće, prirodoslovno-matematičke i jezične gimnazije.

Gimnazija obilježava Dan škole 5. svibnja, a datum je vezan uz Dan Grada Pule.

## Historija
Pulska gimnazija je započela je s radom školske godine 1947./1948. pod nazivom Gimnazija Pula, a 1974./1975. se udružuje s Gimnazijom "Eugen Kumičić" Pula te mijenja ime u Gimnazija - Ginnasio "Branko Semelić" Pula, u čijem su sastavu bili i učenici s nastavom na talijanskom jeziku. Školske godine 1977. /1978. dolazi do ujedinjenja s Ekonomskom, Medicinskom i Srednjom radničkom školom pri Radničkom sveučilištu "Jurica Kalc" sa zajedničkim nazivom Centar odgoja i usmjerenog obrazovanja u društvenim djelatnostima "Branko Semelić" Pula. Takav ustroj pulskih srednjoškolskih ustanova prestaje s radom 31. kolovoza 1992. nakon čega Gimnazija Pula radi samostalno.

Izgradnja zgrade započela je na temelju odluke Općinskog vijeća Pule na čelu s podestatom Lodovicom Rizzijem donijete 1904. godine, a za potrebe gradske strukovne škole za naobrazbu industrijskih radnika, uglavnom arsenalaca, koja je osnovana u ožujku 1905. sredstvima pulske općine. Ustrojavanje i upravljanje školom povjereni su inženjeru Enei Nicolichu tada predstojniku i profesoru Srednje industrijske škole u Trstu. Pokrajinska vlada Istre iz Poreča i poglavarstvo Pule odlučili su o svom trošku, školske 1908./1909. otvoriti Gradsku realnu gimnaziju "Civico Ginnasio Reale" koja je 17. rujna iste godine započela upisom u dva razreda, u sadašnjoj zgradi Gimnazije Pula. Porast broja učenika nagnao je novog podestata, dr. Domenica Stanicha, na poticanje širenja školskog programa i povećanje broja učionica u tadašnjoj zgradi škole, u općinskom vlasništvu, te na poticanje izgradnje nove zgrade, na današnjoj lokaciji, koja je dovršena 1910. godine.

## Vanjske veze
* Službene stranice škole., pristupljeno 26. svibnja 2013.
* Gimnazija Pula na Istrapediji, pristupljeno 26. svibnja 2013.
Kažnjavanje Dirke

**Kažnjavanje Dirke** je antički podni mozaik koji potječe iz vremena između 2. i 3. stoljeća. Otkriven je u Puli nakon Drugog svjetskog rata tijekom kojeg je grad u nekoliko navrata bio žestoko bombardiran. Najviše je stradao dio stare jezgre između Foruma i Svete Marije Formose. Nakon rata bilo je nužno obnoviti ovaj dio grada. Tijekom rasčiščavanja ruševina, na dubini od 2 metra, nađeni su ostaci temeljnih zidova mnogih rimskih vila kao i ostaci mozaika. Jedan od nađenih mozaika bio je i "*Kažnjavanje Dirke*". Za razliku od ostalih, ovaj je mozaik bio u vrlo dobrom stanju te je zato konzerviran, restauriran i ostavljen na istom mjestu gdje se može vidjeti i danas. Zbog obnove kuća drugi su ostaci rimskih vila fotografirani, zaštićeni te ponovno zatrpani kao što je to nedavno učinjeno s arheološkim nalazima na središnjem gradskom trgu Forumu.

Mozaik je višebojnim pletenicama podijeljen u dvije gotovo jednake polovine sa 40 ukrasnih polja. Središnje polje istočne polovine ispunjeno je figuralnom kompozicijom s prikazom grčkog mitološkog ciklusa o kažnjavanju Dirke koju blizanci Amfion i Zeto privezuju za rogove razbješnjela bika. Ostala su polja ukrašena rozetama, dupinima, ribama i pticama, te geometrijskim i biljnim motivima.

Dimenzije mozaika su 12 m sa 6 m, a napravljen je negdje između 2. i 3. stoljeća. Mozaik je jedan od najljepših antičkih mozaika na svijetu te je i u samoj Puli jedna od najdragocjenijih umjetnina. Iz ove skupine postoje još samo dvije umjetnine u svijetu: u Rimu pronađeni "Farneški bik" (čuva se danas u Napulju), a druga je "Dirka" dio serije slika o grešnim ženama u Vatikanu.

Danas se o mozaiku *Kažnjavanje Dirke* brine Arheološki muzej Istre.

## Povezano
* mozaik
* Pula
Mornaričko groblje u Puli

**Mornaričko groblje u Puli**

Ulaz u groblje na Svetom Polikarpu u Puli
**Detalji**
ZemljaHrvatska
LokacijaSveti Polikarp, Pula
Vrstavojno, mornaričko
Veličina22 000 četvornih metara
Broj ukopa150 000

**Mornaričko groblje u Puli** (njem. *K.u.k Marinefriedhof*) je spomen groblje koje se nalazi na Stoji, smješteno nadomak predivne uvale Valkane, omiljenim šetalištem Puljana. Jedno je od najvećih vojnih groblja u Europi.

Ovo austrougarsko groblje otvoreno je 1862. godine, a za njegovo je uređenje Ministarstvo mornarice kupilo četiri tisuće četvornih metara zemlje. Danas se groblje rasprostire na više od 22 tisuće četvornih metara, a na njemu je prema dostupnim podacima pokopano oko 150.000 ljudi.

Šetnja kroz Mornaričko groblje zasigurno je šetnja kroz predivan park, jer groblje je uređeno i obnovljeno 1990. godine uz pomoć austrijskog Crnog križa i Njemačkog narodnog saveza za brigu o ratnim grobovima. No, šetnja Mornaričkim grobljem šetnja je i kroz puljsku povijest. Naime, na ovom je groblju pokopano i 12 austrougarskih i jedan turski admiral, pokopano je i tristotinjak talijanskih i njemačkih vojnika, pokopane su i žrtve brodske nesreće Baron Gautsch te posade bojnih brodova Szent Istvan i Viribus Unitis. Groblje je uvršteno u popis spomenika pod zaštitom Haaške konvencije.

Zahvaljujući akciji i poduzetnosti austrijskog Crnog križa koji se brine o brojnim vojnim grobljima na prostoru negdašnjega carstva, u obnovu i uređenje Mornaričkog groblja u Puli uloženo je dva milijuna maraka. To je groblje postalo svojevrsni most austrijsko-hrvatskog prijateljstva. U povodu završetka njegove obnove 3. svibnja 1997. u Domu hrvatskih branitelja (bivši *Mornarički kasino* koga su svojim prilozima sufinancirali austro-ugarski časnici), održan je nakon 1914. prvi mornarički bal.

Na vanjskom zidu crkvice sv. Nikole na Mornaričkom groblju nalazila se spomen-ploča Janku Vukoviću-Podkapelskom koji je po vlastitom odabiru potonuo zajedno sa zastavnim brodom SMS Viribus Unitis 1. studenog 1918. godine. Natpis na ploči glasio je: *ZUM ANDENKEN / an / Janko Vuković-Podkapelski / K.u.K. Linienschiffskapitän / Kommandant S.M.S. VIRIBUS UNITIS / der am 1. Nov. 1918. im Hafen von Pola den / Heldentod fand. / Die Witwe* (U SPOMEN / na / Janka Vukovića-Podkapelskog / c. i kr. linijskog kapetana / zapovjednika S.M.S. VIRIBUS UNITIS / 1. studenog 1918. u puljskoj luci / dočekao herojsku smrt. / Udovica). Danas se spomen-ploča nalazi u Vojnom muzeju u Beču, dok je u Puli postavljena replika u mramoru nepotpunog sadržaja s izvorne ploče. Ovdje treba zamijetiti kako je na spomen-ploči naveden čin linijskog kapetana, iako je Podkapelski poginuo s činom kontraadmirala kojeg mu je u ime Narodnog vijeća SHS dodijelio Ante Tresić Pavičić, no Jankova udovica taj čin nikad nije priznala.

## Povezano
* Austrougarska ratna mornarica
* Mornarička crkva u Puli
* Pula
Pulske nekropole

**Pulske nekropole** su antičke nekropole koje su u Puli otkrivene na nekoliko arheoloških nalazišta.

U antičkoj Istri pokapanje pokojnika radilo se na dva načina: incineracijom (pokapanjem pepela pokojnika) i inhumacijom (pokapanjem tijela pokojnika). Bez obzira na način pokapanja zamjetno je da je status određivao i lokaciju pokopa. Bogati sloj pokapao se na atraktivnijim lokacijama, srednji sloj na malo manje atraktivnim dok su "obični smrtnici" pokapani najjednostavnije, a upravo su njihovi grobovi bili najčešći, te su tvorile čitave nekropole koje su pronađene u nizu mjesta u Istri (uz Pulu, u Medulinu, Nezakciju, Kringi, Katoru, Červaru ...). Uz ostatke pokojnika grobovi su obično sadržavali niz predmeta čija je uloga bila  "veza s ovim svijetom", ali i lakše snalaženje na "onom".

U Puli su tijekom arheoloških iskapanja otkrivene sljedeće antičke nekropole:

*Nekropola na [[Marsovo polje (Pula)|Marsovom polju]]*: poput mnogih, otkrivena je slučajno, prilikom gradnje gradskog kolektora, pa nakon toga zgrade banke, robne kuće i nove zgrade policije. Dakle prvi je put otkrivena 1977. godine da bi daljnjim radovima svaki put bio otkriven novi niz grobova. Na ovoj je lokaciji nađeno niz predmeta koji svjedoče o tadašnjem životu, ali i pokojniku (nakit, koštani predmeti, uljanice, stakleni predmeti).

*Nekropola u [[Kopar]]skoj ulici*: nekropola je otkrivena u blizini amfiteatra. Između ostaloga otkriven je grob gladijatora za kojeg se pretpostavlja da je umro u borbi. U grobu je opet nađeno niz predmeta, od keramičkih tanjura, uljanica do strigila (kako bi lakše uzmicali neprijatelju u borbi gladijatori su tijelo mazali uljem, a nakon borbe pomoću strigila čistili su tijelo od ulja i prašine). Treća se nekropola nalazila u Arsenalskoj ulici (bivši Bulevar Borisa Kidriča).

Najbogatiji su grobovi otkriveni na centralnoj nekropoli (u blizini Slavoluka Sergijevaca, Dvojnih vrata, Katedrale). Kod Dvojnih vrata uglavnom su pokapani bogati obrtnici i trgovci, kod Slavoluka Sergijevaca administrativno osoblje i vojnici.

Pažljivim iskapanjem i uz mnogo truda zna se da su u Puli pokopani: *Q. Gellus Spendophorus*, *L. Maesius Terentius*, *Obbelia Maxima*, *Iulia Mellissa*, dvogodišnja djevojčica *Geminia Hygia*, *Titia Eutychia*, *Caeporia Chresima* i mnogi drugi.

Među brojnim otkrivenim nadgrobnim spomenicima nalazile su se stele, are, cipusi i ostali tipovi spomenika. Velik dio je nepovratno izgubljen jer su u stoljećima koja su uslijedila iskorišteni u gradnji novih kuća i ulica. Niz zapisa s ovih spomenika ipak je spašen zahvaljujući fratru Antoniju Lavezzariju koji je od 1671. do 1707. godine marljivo zapisivao nađene tekstove prije no što su nepovratno izgubljeni ugrađivanjem u temelje novih kuća i u zvonik pulske katedrale.

Do sada je nađen i mali broj sarkofaga dok je najmonumentalniji tip grobnog spomenika (mauzolej) otkriven kraj Dvojnih vrata te se i danas vide njegovi osmerokutni temelji na kojima se nalazio ostatak mauzoleja.

## Povezano
* Povijest Pule
* Pula
Politehnika Pula

**Politehnika Pula** (bivša **Visoka tehnička škola u Puli - Politehnički studij**), visoko učilište odnosno ustanova sa sjedištem u Puli čiji je cilj obrazovanje inženjera s visoko kakvoćnim tehničkim znanjima, koji će znati primjenjivati načela inženjerskog i timskoga rada, te se služiti vještinama brzog prijenosa ideja u praksu. Suvremena uloga inženjera podrazumijeva i sposobnost promišljanja i vođenja projekata, uz razumijevanje gospodarstva znanja i upravljanja znanjem.

Politehnički studij objedinjuje znanja iz područja tehnike, poslovne ekonomike, menadžmenta, informatike i društvenih znanosti, a ima za cilj obrazovanje stručnjaka za stručni profesionalni rad, prema standardima globaliziranog svijeta, te zahtjevima konzumenata usluga i proizvodnje na otvorenom tržištu.

U ovoj instituciji formiraju se profesionalna znanja s polivalentnim funkcijama kao simbioza visokog tehničkog i poslovnog obrazovanja suvremenih stručnjaka, osiguravajući time završenim studentima (diplomantima) kreativnost i snalaženje u suvremenim uvjetima proizvodnje i poslovanja.

Sjedište Visoke tehničke škole nalazi se na pulskoj Rivi blizu mosta koji spaja otok Uljanik s kopnom. Njen trenutni dekan je Luciano Delbianco. Lociranje Visoke tehničke škole u Puli izvršeno je uz postavku da Istra i Republika Hrvatska posjeduje značajne prirodne resurse, visoki stupanj tehničkog i proizvodnog obrazovanja, te time čine svojevrsne tehničke, kadrovske i i intelektualne potencijale i resurse.

## Vanjske veze e
* Službene stranice Politehnike Pule
Park pod Arenom

**Park pod Arenom** (tal. *Parco sotto l'Arena*), gradski park u Puli koji zajedno s Valerijinim parkom čini povezanu cjelinu. Nalazi se na najreprezentativnijem mjestu u gradu, blagoj padini ispod same antičke Arene. Gotovo uvijek dobiva epitet najljepšeg pulskog parka.

Jedna je od rijetkih osmišljenih parkovnih površina iz razdoblja talijanske vladavine koja se do danas održala u neizmjenjenom obliku s obzirom na ukupnu površinu, oblik i veličinu parcela i staza. Nastao je 1930-ih na mjestu dotadašnjeg vojnog skladišta prvotno namijenjenog potrebama austrougarske, a zatim i talijanske vojske. Godine 1935. talijanske vlasti postavljaju u sredinu donjeg ruba parka impozantan spomenik caru Augustu, koji je zajedno sa spomenikom rimskoj vučici s Romulom i Remom odnesen 1947. godine po odlasku talijanske vlasti. Na tom se mjestu uređuje nova parcela koja potom čini sastavni dio parka koji je sađen i održavan u talijanskom stilu. Vrste poput tise, kaline i šimšira kao i mnoštvo cvatućih ljetnica do danas mu daju posebnu draž.

Na površini od 3.300 m2 dominira razigran cvjetni tepih ljetnica koje se svake godine nanovo sade. Nerijetko se tu i fotografiraju posjetitelji želeći zapečatiti svoj boravak u drevnom gradu uz rascvjetale maćuhice, begonije, petunije s Amfiteatrom u pozadini. Park se njeguje u starom stilu do 1950-ih stoljeća kada se bilje prepušta slobodnom rastu, a sade se i nove vrste koje su tada bile u modi. Tako su tada svoje mjesto u ovom parku dobili razni cvatući grmovi, tobirovac, božikovina pa čak i smreka. Osim tise, i božikovina je zaštićena biljna vrsta u Hrvatskoj čiji lijepi crveni plodovi uljepšavaju i čine park vrlo vrijednim. Park cara Augusta desetljećima ostaje vrijedan eksponat kao svjedok parkovne kulture grada.

Uspinjanjem stepenicama na vrh Amfiteatra može se vidjeti lavandom ispisan natpis ***Pula*** na središnjoj parceli u parku.

## Referencije
Tehnička škola Pula

**Tehnička škola Pula** je srednja tehnička škola u Puli ustrojena kao jedinstvena i samostalna školska ustanova.

Tehnička škola Pula izvodi 6 programa: strojarski, elektrotehnički, mehatronički, geodetski, brodograđevni i arhitektonski. Nastava se održava u sjedištu škole u centru Pule te u prostorima školskih radionica Industrijsko-obrtničke škole smještenih na Vidikovcu. Prostori na Vidikovcu služe potrebama elektrotehničke grupe predmeta i radioničkim vježbama.

Škola obrazuje oko 600 učenika, a u njoj je trenutno zaposleno 40 nastavnika. 

Zgrada škole nalazi se na Cvečićevom usponu u samom centru starog grada u neposrednoj blizini samostana i crkve sv. Franje.

## Izvori

## Vanjske veze
* Tehnička škola Pula - službene stranice
Zabranjeno snivanje

**Zabranjeno snivanje** je šesti studijski album pulskog rock sastava Atomsko sklonište.

Album je snimljen i objavljen 1984. godine. S tog albuma mogu se izdvojiti: Nježan i mlad, Jutro, Tražila je lice ljubavi i Tvoj princ. Ostale pjesme, baš kao i cijeli album nisu bile popularne. Ni omot ploče nije bio atraktivan: na njemu su samo osnovni podaci, a kao glavni motiv korištena je slika Andrea Mantenje Mrtvi Krist.

## Popis pjesama
#Nježan i mlad
#Tražila je lice ljubavi
#Jutro
#Tvoj princ
#Moja ljubavi
#Ljubomora
#Slatki snovi
#Jučerašnje sutra
#Kineska stolica

## Izvori
Popeye (sastav)

**Popeye** je pulski glazbeni sastav.

## Povijest sastava

Sastav je osnovan 2000. godine u Vodnjanu pored Pule.

Svoj prvi studijski album *[[Domaći benzin]]* objavili su 2003. godine. Za pjesmu s albuma "Che bella citta", za koju su snimili i dva videospota, dobili su nagradu Hrvatske glazbene unije. Poznati su po energičnim nastupima, te su svirali na mnogim koncertima diljem Hrvatske. Također, nastupali su sa Sepulturom, Kornom i Asian Dub Foundationom.

Sastav se krajem 2007. godine našao u središtu pozornosti, nakon što je njihov pjevač Igor Ferenac "Fere" nepravomoćno osuđen na dvije godine zatvora zbog uzgoja dvije stabilljke marihuane..

Iste godine sastav kreće sa snimanjem svog drugog studijskog albuma pod nazivom *[[Cijena slobode]]*, s kojeg su objavili singlove "Žmanjana dica", "EUrupa" i "Delaj, delaj". Treba napomenuti i da su u pjesmi "Delaj, delaj" ostvarili suradnju sa hrvatskom jazz pjevačicom Tamarom Obrovac.

Nakon snimanja albuma sastav napušta bubnjar Lego i pridružuje im se Marco Quaranttoto. Nakon dvije godine suradnje Quaranttota zamjenjuje Nadan Isanović, koji je i danas aktualan.

## Diskografija

* 2003. - *Domaći benzin*
* 2009. - *[[Cijena slobode]]*

## Članovi sastava
*Fere - vokal
*Gianne - vokal
*Zheeka - gitara
*Mrlja - bas gitara
*Nadan - bubanj

## Izvori

## Vanjske veze
*Službena MySpace stranica
Titov park

**[[Josip Broz Tito|Titov]] [[park]]** (tal. *Parco di Tito*), gradski park u centru Pule smješten uz samu Rivu.

Sa sjeveroistoka parka nalazi se Nimfej, na jugozapadnom kraju smještena je zgrada bivše tiskare u kojoj se danas nalazi Gradska knjižnica i čitaonica, dok se na jugoistočnom kraju nalazi Park Petra Krešimira IV.

Gradnja parka započela je krajem 1940-ih, a potpuno je završen 1953. godine. U prednjem dijelu uz obalu postavljen je 1957. godine spomenik palim borcima autora Vanje Radauša koji je izvorno bio namijenjen obilježavanju hrvatskog ustanka u francuskom gradiću Villefranche-de-Rouergueu. Na suprotnoj strani parka postavljena je vjerna replika - maketa užeg središta Pule koja je česta polazna točka turističkog razgledavanja grada.

Ovaj, inače rado posjećivan park omogućava i starijim posjetiteljima odmor na klupama u sjeni impozantnih platana i borova tijekom cijele godine. Osim alepskih borova, dominiraju vrste cvatućih grmova suručice, judića, tamarike, oleandra te japanske trešnje koje prekrasnim bojama svoje proljetno-ljetne cvatnje razigravaju prostor.

Park je preuređen i 22. lipnja 2013. godine, na Dan antifašističke borbe te povodom 70- godišnjice pripajanja Istre Hrvatskoj, odlukom ZAVNOH-a, svečano je otvoren s novim sadržajem - bistama pojedinih narodnih heroja s područja Istre (Jurica Kalc, Olga Ban) i istaknutih boraca Narodnooslobodilačkog pokreta (Tonka Lorencin, Giulio Revelante, Ruža Petrović, Vladimir Gortan, Ivan Jadreško, Neven Kirac, Slavko Grubiša) na čijem se čelu nalazi bista Josipa Broza Tita.

## Izvori

## Vanjske veze
Bolesno grinje

**Bolesno grinje** je grindcore sastav iz Pule.

## Povijest sastava

Sastav je osnovan 2000. godine. Do sada su objavili četiri studijska albuma, izdanih pod EBM Records i Deathbag etiketom, te dva split albuma, jedan sa slovenskim sastavom Sodn' Dan (Humanita Nova/DIY), a drugi sa pulskim Mercenary Cockroach (EBM Records).

## Postava sastava
* Angeri - vokal
* Jule - gitara
* Hoc - bas gitara
* Luže - bubnjevi

;Bivši članovi
* Rio - bubnjevi (2000. - 2010.)
* Mrki - gitara (2000. - 2002.)

## Diskografija
;Studijski albumi
* *Pobjeda je naša* (EBM Records, 2005.)
* *Od nesvijesti do grinda* (EBM Records, 2006.)
* *Nitko nas ne vidi...ali mi ipak postojimo* (Deathbag, 2007.)
* *Krvave ruke...krvavi novac* (EBM Records, 2009.)
* *Grinje!Grinje!Grinje!* (vl. izdanje, 2011.)

;EP-ovi
* *-1 Mozak - EP* (DIY, 2007.)

;Split albumi
* *Bolesno Grinje / Sodn'n'Dan - split LP* (Humanita nova/DIY, 2003.)
* *Bolesno Grinje / Mercenary Cockroach - split CD* (EBM Records, 2008.)

## Reference

## Vanjske veze
* Službena stranica 
* Myspace stranica
Hatross

**Hatross** je bio pulski thrash/death metal sastav.

## Povijest sastava

Sastav su osnovala braća Aleksandar i Kristijan Bijažić nakon raspada njihovog prijašnjeg sastava Devastation. Ubrzo nakon osnutka, nakratko su prestali s radom zbog odsluženja vojnog roka, no sastav se ponovno okuplja te u prosincu 1991. snimaju spot za pjesmu "Bigmouth Sucks", koju su preuzali od Devastationa. Spot se prikazivao na hrvatskoj televiziji, u TV-showu Metalmania. Iduće godine snimaju svoj prvi album nazvan *A Look At Tomorrow*, nazvanog prema pjesmi Dischargeda. Sviraju na mnogo koncerata, te 1993. objavljuju kompilaciju istog naziva kao i prethodni album. Članovi sastava su u to vrijeme svirali i u drugim projektima, punk sastavu Antitodor i grindcore sastavu Lekkemiaa. Posljednji neimenovani demo snimaju 1996., a posljednji nastup održali su 13. svibnja 1997. u Rijeci, na istom mjestu gdje je i Devastation imao prvi nastup.

## Diskografija
**A Look At Tomorrow* (1992.)
**A Look At Tomorrow* (kompilacija, 1993.)
**Demo* (1996.)

## Vanjske veze
*MySpace stranica
Nola (sastav)

**Nola** je pulski rock sastav.

## Povijest sastava
Osnovali su ga 1993. Gabrijela Galan i Marijan Jelenić, te 1994. objavljuju prvi album *Nola*, sa autorskim pjesmama i par obrada. Iduće godine objavljuju album *Dio tebe*, a naslovna pjesma je ubrzo postala radijski hit. Za pjesmu je snimljen i spot, u suradnji sa Mauricijom Ferlinom. Treći studijski album *Osmijeh* objavljuju 1997. godine, te nastupaju na mnogo koncerata. U tom razdoblju su dobili i nekoliko priznanja, između ostalih Gabrijela Galan je dobila nagradu *[[Crni mačak (nagrada)|Crni mačak]]* za najbolju rock pjevačicu. Nakon velikog koncerta u Puli  iste godine, sastav odlučeje uzeti privremenu pauzu, koja je potrajala do 2004. Godine 2009. objavljuju album *Iznad oblaka*, a naslovna pjesma je po izboru urednika i slušatelja radijskih postaja Hrvatskog radija proglašena hitom godine.

## Članovi sastava
*Gabrijela Galant Jelenić - vokal
*Marijan Jelenić - gitara
*Davor Milovan - bas gitara
*Leon Brenko - klavir, klavijature
*Marco Quarantotto - bubnjevi (studio)
*Goran Salvi - bubnjevi (uživo)
*Alen Spada - električna gitara

## Diskografija
**Nola* (1994.)
**Dio tebe* (1995.)
**Osmijeh* (1997.)
**Iznad oblaka* (2009.)

## Izvori

## Vanjske veze
*MySpace stranica
Visoka teološka škola u Puli

**Visoka teološka škola u Puli** je katoličko visoko učilište utemeljeno 30. rujna 1993. godine dekretom porečko-pulskog biskupa Antuna Bogetića.

## Historija
Potreba za visokim teološkim učilištem javilo se nakon osnutka Biskupijsko-misijskog sjemeništa Redemptoris Mater u Puli 8. prosinca 1991. godine. Kako sjemeništarci ne bi trebali odlaziti u Rijeku na studij teologije, mons. Antun Bogetić utemeljio je Visoku teološku školu u Puli nakon što je porečko-pulskoj biskupiji i sjemeništu ustupljen na korištenje prostor bivše vojarne "Pajo Širola" na Vidikovcu. Od tada škola djeluje u sklopu Biskupijsko-misijskoga sjemeništa Redemptoris Mater.

## Organizacija
Na Visokoj teološkoj školi predavanja drže profesori iz teoloških učilišta u Zagrebu, Splitu, Rimu, Padovi, Asizu, Ljubljani i dr. Upisuju se samo svećenički kandidati, a nakon završenoga studija, koji traje 12 semestara, postiže se zvanje diplomiranoga teologa. Posljednja dva semestra uključuju pastoral.

U školi se obrazuje tridesetak bogoslova (2004.) različite životne dobi i izobrazbe (od srednjoškolske do visokoškolske), koji će djelovati u duhu Neokatekumenskoga puta u biskupijama diljem svijeta.

## Povezano
* Porečko-pulska biskupija